கேள்வி: தக்கார் (கோயில்) குறித்து விரிவாக சொல்லுங்கள்.
பதில்: தக்கார் () என்பது கோயில்களை நிர்வகிக்க ஏற்படுத்தப்பட்ட பதவிகளுள் ஒன்றாகும். 1959ஆம் ஆண்டு தமிழ்நாடு இந்து சமய அறநிலையத் துறைச் சட்டம் பிரிவு 54(3) பின்வரும் சூழ்நிலைகளில் இணை ஆணையரோ அல்லது நேர்வுக்கேற்ப துணை ஆணையரோ பரம்பரை அறங்காவலர் பதவிப்பணிகளை நிறைவேற்றும் பொருட்டு சமய நிறுவனங்களில் தக்காரை நியமிக்க வகைசெய்துள்ளது: * பரம்பரை அறங்காவலர் பதவியில் நிலையான அல்லது தற்காலிகமான காலியிடம் ஏற்பட்டு அந்தப் பதவிக்கான வாரிசுரிமை பற்றி பூசல் ஏற்பட்டுள்ளபோது (அல்லது) * அத்தகைய காலியிடத்தை உடனடியாக நிரப்பும் நிலை இல்லாதபோது (அல்லது) * பரம்பரை அறங்காவலர் இளையராக (minor) இருந்து ** அவருக்கு காப்பாளராகச் செயல்படுவதற்குத் தகுதியும் விருப்பமும் உடையவர் இல்லாதபோது (அல்லது) ** காப்பாளராகச் செயல்படுவதற்கு உரிமை கொண்டவரைப் பற்றிப் பூசல் இருக்கும்போது (அல்லது) * பரம்பரை அறங்காவலர் மன/உடல்நலக் குறைபாடு/சீர்கேடு/தளர்ச்சி காரணமாக தமது பதவிக்குரிய பணிகளை நிறைவேற்ற இயலாமல் இருக்கும்போது.